

МОНГОЛ УЛСЫН ХУУЛЬ

2021 оны 07 сарын 02 өдөр Төрийн ордон, Улаанбаатар хот

**ХӨДӨЛМӨРИЙН ТУХАЙ ХУУЛЬ**

 **/ШИНЭЧИЛСЭН НАЙРУУЛГА/-ИЙГ ДАГАЖ**

 **МӨРДӨХ ЖУРМЫН ТУХАЙ**

**1 дүгээр зүйл.**Хөдөлмөрийн тухай хууль /Шинэчилсэн найруулга/ батлагдахаас өмнө байгуулсан аж ахуйн нэгж, байгууллагын хамтын гэрээ, улс, нийслэл, аймаг, сум, дүүрэг, салбар, салбар дундын хамтын хэлэлцээрийг тухайн хамтын гэрээ, хэлэлцээрээр тохиролцсон хугацаанд дагаж мөрдөнө. Хөдөлмөрийн тухай хууль /Шинэчилсэн найруулга/ баталсантай холбогдуулан хамтын гэрээ, хэлэлцээрт өөрчлөлт оруулах эсэхийг талууд харилцан тохиролцон шийдвэрлэнэ.

**2 дугаар зүйл.**Хөдөлмөрийн тухай хууль /Шинэчилсэн найруулга/ батлагдахаас өмнө байгуулсан хөдөлмөрийн гэрээг талуудын харилцан тохиролцсон хугацаагаар дагаж мөрдөнө. Хөдөлмөрийн тухай хууль /Шинэчилсэн найруулга/-д нийцүүлэн хөдөлмөрийн гэрээнд ажил олгогч, ажилтан харилцан тохиролцож өөрчлөлт оруулах бол тухайн ажилтны эрх зүйн байдал, хөдөлмөр эрхлэлтийн нөхцөлийг дордуулахгүй байна.

**3 дугаар зүйл.Энэ хуулийг Хөдөлмөрийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.**

 **МОНГОЛ УЛСЫН**

 **ИХ ХУРЛЫН ДАРГА Г.ЗАНДАНШАТАР**